PRAVILNIK O ČLANARINAMA

Članak 1.

(1) Ovim Pravilnikom utvrđuje se obaveza plaćanja i iznos članarine za sve članove Nogometnog Kluba Bubamara.
 
Članak 2.

(1) Plaćanje članarine obaveza je svih članova Kluba osim u slučaju kada je to drugačije propisano Statutom ili odlukom Upravnog odbora Kluba.

(2) Sredstvima prikupljenim na osnovi plaćenih članarina Klub financira svoje djelatnosti i provođenje programa Kluba.
 
[image: ]Članak 3.

(1) Iznosi članarina za članove Kluba plaćaju se u mjesečnim obrocima, kako slijedi:
      - članovi koji treniraju od zagića do juniora

(2) Članarina se plaća svih 12. mjeseci u godini. 

(3) Ukoliko član povremeno trenira ili ne dolazi redovito na treninge, dužan je platiti članarinu i za period u kojima nije bio prisutan na treninzima.

(4) U slučaju da se član ispiše iz škole nogometa, ponovno članstvo nije u mogućnosti aktivirati u naredna četiri mjeseca od dana ispisa.
 
Članak 4.

(1) Članarina se uplaćuje od 01. u mjesecu pa do 20. u mjesecu za tekući mjesec. (Izuzetak može biti onaj roditelj koji dohodak prima nakon tog datuma - najkasnije do zadnjeg dana u tekućem mjesecu.)
 
Članak 5.

(1) Ukoliko član nakon 30 dana od pisane obavijesti ne plati članarinu, te nakon upozorenja o dugu ne podmiri obveze, članu Kluba zabranit će se sudjelovanje na utakmicama i turnirima.
Ukoliko i nakon 90 dana od pisane obavijesti obveze nisu podmirene, član Kluba neće moći sudjelovati na svim klupskim aktivnostima, sve do podmirenja duga.

(2) Član koji je isključen iz Kluba na osnovu neplaćanja članarine, može se ponovo upisati u Klub ukoliko namiri dugovanja.
 
Članak 6.

(1) U slučaju kada dvoje ili više članova iz iste obitelji trenira u Klubu tada se smanjuje članarina na način:
- Za jednog člana plaća se članarina u iznosu od = 60 EUR
- Za dvoje članova plaća se članarina u iznosu od = 90 EUR
- Za trećeg člana iz iste obitelji ne plaća se članarina.
 

Članak 7.

(1) Od plaćanja članarine u Klub mogu biti oslobođeni samo:
- Član koje je dijete poginulog Hrvatskog branitelja.
- Član koje je dijete roditelja koji su u programu socijalne skrbi pod uvjetom da to mora
dokazati potvrdom (OBAVEZNO) istog tog centra.
- Član koji ima stipendijski ugovor.
- Član kojem su preminuli oba roditelja.
- Član kojeg Upravni odbor Kluba temeljem pisanog zahtjeva oslobodi plaćanja članarine.
 
Članak 8.

[image: ](1) U okviru pohađanja nogometne škole djeca sudjeluju i obavljaju aktivnost na vlastitu odgovornost. U slučaju bilo kakve ozljede ili nesreće na treningu i utakmici trener i voditelj škole nije odgovoran, te ih se ne može tužiti za takav slučaj niti voditi bilo kakav sudski spor na sudu.

(2) U slučaju povređivanja igrača na prvenstvenoj, pripremnoj, prijateljskoj utakmici ili na treningu,  igrač je obavezan platiti pola članarine do izlječenja odnosno sanacije povrede uz potvrdu liječnika o liječenju i rehabilitaciji.
 
Članak 9.

(1) Obveza plaćanja članarine prestaje s datumom ispisa člana iz Kluba od strane roditelja ili staratelja, i to pismenom obaviješću na mail ili poštansku adresu Kluba.

(2) Dobivanje ispisnice člana iz Kluba moguće je tek nakon podmirenja svih obveza.
 
Članak 10.

(1) Članarina se plaća na račun kluba, te se izdaje odgovarajuća uplatnica. Članovi su dužni
čuvati svoje potvrde o uplati te eventualno po zahtjevu dostaviti u Klub.
 
Članak 11.

(1) Pravilnik stupa na snagu s danom donošenja, te će s ovim pravilnikom biti upoznati svi dosadašnji (roditelji i djeca), članovi Kluba, i vrijedi za sve njih.
 
Izuzetaka od ovog pravilnika ne može biti, te se mole roditelji za poštivanje iste odluke, kako bi Klub u što većoj mjeri mogao izmirivati svoje obveze spram trenera, natjecanja, kao i mnoge druge obveze koje ima, a sve u cilju što boljeg i efikasnijeg rada na dobrobit djece i cijele naše zajednice.

U Zagrebu, 01.08.2025. god.

